CELEX: 62020CN0282
Language: et
Date: 2020-06-26 00:00:00
Title: Kohtuasi C-282/20: Eelotsusetaotlus, mille on esitanud Spetsializiran nakazatelen sad (Bulgaaria) 26. juunil 2020 – ZX-i suhtes toimuv kriminaalmenetlus

31.8.2020   
            
            
               ET
            
            
               Euroopa Liidu Teataja
            
            
               C 287/29
            
         
      Eelotsusetaotlus, mille on esitanud Spetsializiran nakazatelen sad (Bulgaaria) 26. juunil 2020 – ZX-i suhtes toimuv kriminaalmenetlus
      (Kohtuasi C-282/20)
      (2020/C 287/46)
      Kohtumenetluse keel: bulgaaria
      
         Eelotsusetaotluse esitanud kohus
      
      Spetsializiran nakazatelen sad
      
         Põhikohtuasja pool
      
      ZX
      
         Eelotsuse küsimused
      
      Kas direktiivi 2012/13 (1) artikli 6 lõikega 3 ja harta artikliga 47 on kooskõlas riigisisene õigusnorm, nimelt Bulgaaria Vabariigi Nakazatelno protsesualen kodeksi (kriminaalmenetluse seadustik) artikli 248 lõige 3, mille kohaselt ei ole kriminaalmenetluses pärast esimese kohtuistungi lõppu (eelistung) ette nähtud menetlusnormi, mille alusel saaks kõrvaldada süüdistusakti sisulise ebaselguse ja ebatäielikkuse, mille tulemusena rikutaks süüdistatava õigust saada teavet süüdistuse kohta?
      Kui sellele küsimusele vastatakse eitavalt: kas eespool viidatud õigusnormide ning harta artikliga 47 on kooskõlas süüdistuse muutmist käsitlevate liikmesriigi õigusnormide selline tõlgendamine, mis lubab prokuröril istungi ajal kõrvaldada süüdistusakti sisulise ebaselguse ja ebatäielikkuse viisil, mis täielikult ja tõhusalt arvestab süüdistatava õigust saada teada süüdistus, või on nende eespool viidatud õigusnormidega kooskõlas see, kui kohaldamata jäetakse riigisisene keeld peatada kohtumenetlus ja saata kohtuasi prokurörile tagasi uue süüdistusakti koostamiseks?
      
         (1)  Euroopa Parlamendi ja nõukogu 22. mai 2012. aasta direktiiv 2012/13/EL, milles käsitletakse õigust saada kriminaalmenetluses teavet (ELT 2012, L 142, lk 1).